A Realt Ronaldo, a Milant Tomasson lõtte négy közé
A címvédõ Real Madrid is bejutott a labdarúgó Bajnokok Ligája elõdöntõjébe: a negyeddöntõ visszavágóján ugyan a házigazda Manchester United nyert 4-3-ra (Ronaldo egymaga három vendéggólt lõtt), az elsõ mérkõzést azonban az angolok 3-1-re elveszítették. A Milan lesz a városi rivális Internazionale ellenfele a másik elõdöntõben, miután a piros-fekete olasz csapat a nyolc között lejátszott visszavágón a csereként beállt Tomasson 91. percben lõtt góljával 3-2-re legyõzte a vendég Ajaxot.
Bajnokok Ligája, negyeddöntõ, visszavágó:
Manchester United - Real Madrid 4-3 (1-1)
Old Trafford, 68 ezer nézõ
vezette: Collina (olasz)
Manchester: Barthez - Silvestre (P. Neville), Ferdinand, Brown, O'Shea - Verón (Beckham, 63.), Butt, Keane (Fortune, 82.), Giggs - Van Nistelrooy, Solskjar.
Real: Casillas - Salgado, Hierro, Helguera, R. Carlos - McManaman (Portillo, 69.), Zidane, Makelele, Figo (Pavón, 88.) - Ronaldo (Solari, 67.), Guti.
gól: Van Nistelrooy (43.), Helguera (52.), Beckham (71., 85.), illetve Ronaldo (12., 50. 59.)
sárga lap: Verón (18.), Fortune (93.), illetve Figo (73.)
Továbbjutott: a Real Madrid, 6-5-ös összesítéssel.

Több meglepetéssel is szolgáltak az edzõk a kezdõcsapatokat illetõen: a Manchesterben Beckham a kispadra került, a Realnál pedig a védekezõ középpályás Flavio Conceicao helyett a támadó szellemû Steve McManaman kapott lehetõséget. A felforgatott összeállítás, úgy látszik, inkább a hazaiakat zavarta meg a meccs kezdetén, ugyanis az elsõ derbin 3-1-re diadalmaskodó madridiak szereztek vezetést...

A 12. percben Guti hosszú álompassza a jobbösszekötõ helyén megiramodó Ronaldo felé szállt, aki a tizenhatos jobb oldalán lepattanó labdát egybõl kapura küldte, elemi erõvel meglõtt lökete pedig a meglepett, s rosszul helyeszkedõ Barthez mellett a bal alsó sarokba vágódott (0-1).

Két perccel az elsõ félidõ vége elõtt egyenlített a MU: egy hosszú manchesteri indítást Roberto Carlos vétett el, így a labda Giggshez került, a walesi szélsõ a jobb oldali tizenhatos vonalánál meginduló Solksjaerhez továbbított. A norvég támadó egy szép csel után középre "küzdötte" a labdát, amelyet az érkezõ Van Nistelrooynak egy méterrõl már csak a kapuba kellett pofoznia (1-1).

Az 50. percben eldõlt a továbbjutás. Támadgatott a Real, már vagy két perce a MU térfelén passzolgattak egymásnak a Real sztártámadói, amikor az elõrelopakodó Roby Carlos Zidane-nal kényszerítõzött (a visszapassz pompás ütemben érkezett), a balbekk a tizenhatoson belül vette át a labdát, az alapvonalig futott vele, majd középre gurította, Ronaldo pedig 8 méterrõl Barthez kapujába gurított (1-2).

Bár igaz, az angolok tudták, még négy gólt kell rúgniuk, hajtottak nagyon az elõdöntõbe kerülésért, vagy minimum a gyõzelemért. Solksjaer kapott a madridi térfél közepén egy labdát, Verónhoz passzolt a balszélre, az argentin középre, Helguera pedig közelrõl a saját kapujába lõtt (2-2).

Az 59. minutumban vált világossá: ez a nap Ronaldóé és a Realé. A brazil csatár 35 méterre a MU kapujától kapott labdát, vezetgette néhány méteren át, majd 24 méterrõl a kissé kinn álló, s egyébként ma (is) iszonyatosan védõ Barthez kapujába bombázott (2-3).

Nem sokkal ezután pedig jött Beckham, csereként beállt, s lõtt is egy hatalmas szabadrúgásgólt, 22 méterrõl bombázott - a 71. percben - a dermedten álló Casillas kapujának a bal oldalába (3-3).

Bár Beckham a 85. percben még bekotort egy kis gólt (Van Nistelrooy balról Hierróba lõtte a labdát, a megszeppent hátvéd "majdnem öngólját" Becks segítette a hálóba), a gyõzelemhez ez elég volt, a továbbjutáshoz azonban nem.

Az elõdöntõben a Real Madrid a Juventussal találkozik, az elsõ meccs május 6-án, a visszavágó 14-én lesz.

Elõzõ

-   1
-   2

Következõ